S-2808/2020

I

Mál þetta, sem dómtekið var 17. desember sl., er höfðað af lögreglustjóranum á höfuðborgarsvæðinu með ákæru útgefinni 13. október 2020 á hendur R-kvk-þgf P-kvk-þgf H-kvk-þgf, […],,,fyrir eftirtalin umferðar og fíkniefnalagabrot, með því að hafa:

1. Föstudaginn 28. febrúar 2020 ekið bifreiðinni […] óhæf til að stjórna henni örugglega vegna áhrifa ávana og fíkniefna (í blóði mældist amfetamín 2100 ng/ml, metamfetamín 205 ng/ml og tetrahýdrókannabínól 0,8 ng/ml) vestur Hverfisgötu í Reykjavík, við verslun 1011, þar sem lögregla stöðvaði aksturinn.

M: 007202010306

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Laugardaginn 4. apríl 2020 ekið bifreiðinni […] óhæf til að stjórna henni örugglega vegna áhrifa ávana og fíkniefna (í blóði mældist amfetamín 425 ng/ml og tetrahýdrókannabínól 1,1 ng/ml) vestur Bústaðaveg í Reykjavík, að Landspítalanum í Fossvogi, þar sem lögregla stöðvaði aksturinn.

M: 007202017555

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

3. Laugardaginn 2. maí 2020 ekið bifreiðinni […] án þess að hafa ökuskírteini meðferðis og óhæf til að stjórna henni örugglega vegna áhrifa ávana og fíkniefna (í blóði mældist amfetamín 735 ng/ml) norður Álfheima í Reykjavík, þar sem lögregla stöðvaði aksturinn.

M: 007202022404

Telst brot þetta varða við 1., sbr. 2. mgr. 50. gr. og 1., sbr. 8. mgr. 58. gr., sbr. 1. mgr. 95. gr. umferðarlaga nr. 77/2019.

4. Mánudaginn 11. maí 2020 ekið bifreiðinni […] óhæf til að stjórna henni örugglega vegna áhrifa ávana og fíkniefna (í blóði mældist amfetamín 720 ng/ml) norður Þingvallaveg í Grímsnes og Grafningshreppi, skammt sunnan við Ljósafoss, þar sem lögregla stöðvaði aksturinn.

M: 31820206152

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

5. Þriðjudaginn 19. maí 2020 ekið bifreiðinni […] óhæf til að stjórna henni örugglega vegna áhrifa ávana og fíkniefna (í blóði mældist amfetamín 400 ng/ml og tetrahýdrókannabínól 1,9 ng/ml), með 153 km hraða á klukkustund vestur Suðurlandsveg í Ölfushreppi, við Smiðjulaut, þar sem leyfður hámarkshraði var 90 km á klukkustund.

M: 31820206584

Telst brot þetta varða við 3. mgr. 37. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

6. Sunnudaginn 28. júní 2020 ekið bifreiðinni […] svipt ökurétti og óhæf til að stjórna henni örugglega vegna áhrifa ávana og fíkniefna (í blóði mældist amfetamín 250 ng/ml) um Suðurfell í Reykjavík, við Skeljung, þar sem lögregla stöðvaði aksturinn.

M: 007202035161

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Mánudaginn 17. ágúst 2020 á lögreglustöðinni við Hverfisgötu 113115 í Reykjavík, haft í vörslum sínum 0,84 g af amfetamíni, sem lögreglumenn fundu við öryggisleit á ákærðu.

M: 007202045939

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr., sbr. 102. gr. laga nr. 77/2019 frá 19. maí 2020 er ákærða var bráðabirgðasvipt ökurétti. Krafist er upptöku á 0,84 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

II

Farið var með málið samkvæmt 164. gr. laga nr. 88/2008 um meðferð sakamála. Ákærða hefur skýlaust játað sakargiftir og telur dómari ekki ástæðu til að draga í efa að játningin sé sannleikanum samkvæm enda er hún í samræmi við gögn málsins. Ákærða samþykkti upptökukröfu, sbr. 7. ákærulið. Að fenginni játningu ákærðu var málið tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Verjandi ákærðu krefst þess að ákærða verði dæmd til vægustu refsingar sem lög frekast heimila. Þá krefst verjandinn málsvarnarlauna þ.m.t. á rannsóknarstigi málsins samkvæmt mati dómsins.

Samkvæmt framlögðu sakavottorði ákærðu dags. 7. október 2012 gekkst ákærða undir sektargreiðslu í nóvember 2012 fyrir fíkniefnaakstur og akstur án ökuréttar og í nóvember 2013 var ákærða dæmd til sektargreiðslu fyrir fíkniefnabrot. Í apríl 2014 gekkst ákærða undir sektargreiðslu fyrir fíkniefna og tollalagabrot og í september sama ár gekkst ákærða undir sektargreiðslu fyrir fíkniefnabrot. Ákærða var loks dæmd til 1.584.000 kr. sektargreiðslu og svipt ökurétti í þrjú ár og sex mánuði 3. júní 2020 fyrir ölvunarakstur, fíkniefnabrot og þjófnað.

Háttsemi ákærðu er rétt færð til refsiákvæða í ákæru en hún er nú sakfelld fyrir að aka sex sinnum undir áhrifum fíkniefna, fyrir of hraðan akstur, fyrir akstur án ökuréttar, fyrir að hafa ekki ökuskírteini meðferðis og fyrir vörslur af lítilræði af amfetamíni. Ákærða hefur unnið sér til refsingar samkvæmt 1. mgr. 95. gr. umferðarlaga nr. 77/2019, 5. gr. laga nr. 65/1974 um ávana og fíkniefni og 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001. Refsingu ákærðu ber að ákvarða með hliðsjón af 77. og 78. gr. almennra hegningarlaga nr. 19/1940 og 98. gr. umferðarlaga nr. 77/2019. Þá ber að taka tillit til þess að ákærða játaði brot sín afdráttarlaust fyrir dómi. Með vísan til þessa telst refsing ákærðu hæfilega ákveðin sekt til ríkissjóðs að fjárhæð 1.720.000 kr. sem greiðist innan fjögurra vikna frá birtingu dómsins að telja ella sæti ákærða fangelsi í 52 daga.

Ákærða hefur unnið sér til sviptingu ökuréttar, sbr. 101. gr. umferðarlaga nr. 77/2019. Við sviptingu ökuréttar verður tekið tillit til fjölda og alvarleika þeirra brota sem ákærða er nú sakfelld fyrir og til sakaferils hennar. Samkvæmt gögnum málsins var ákærða svipt ökurétti til bráðabirgða frá 19. maí 2020 en ekki hefur verið tekið tillit til þess í dóminum frá 3. júní 2020. Þykir því rétt við sviptingu ökuréttar í máli þessu að taka tillit til sviptingu ökuréttarins til bráðabirgða. Samkvæmt öllu framansögðu skal ákærða svipt ökurétti í fimm ár frá 17. nóvember 2023.

Samkvæmt 6. mgr. 5. gr. laga nr. 65/1974 um ávana og fíkniefni og 2. mgr. 14. gr. reglugerðar nr. 233/2001 um sama efni skal ákærða sæta upptöku á 0,84 grömmum af amfetamíni.

Ákærða greiði málsvarnarlaun skipaðs verjanda síns, Þ-kk-ef Þ-kk-ef lögmanns, 229.400 kr. að meðtöldum virðisaukaskatti og annan sakarkostnað 779.717 kr.

I-kk-nf T-kk-nf héraðsdómari kveður upp dóm þennan.

Dómsorð:

Ákærða, R-kvk-nf P-kvk-nf H-kvk-nf, greiði 1.720.000 kr. í sekt til ríkissjóðs innan fjögurra vikna frá birtingu dómsins að telja en sæti ella fangelsi í 52 daga.

Ákærða er svipt ökurétti í fimm ár frá 17. nóvember 2023.

Ákærða sæti upptöku á 0,84 grömmum af amfetamíni.

Ákærða greiði málsvarnarlaun verjanda síns, Þ-kk-ef Þ-kk-ef lögmanns, 229.400 kr. og annan sakarkostnað 779.661 kr.

I-kk-nf T-kk-nf